open-index/open-wikipedia-markdown huggingface dataset:
The Monster Tour

**The Monster Tour** הוא מיני-סיבוב הופעות של הראפר האמריקאי אמינם והזמרת הברבדית ריהאנה שיצא לדרך ב-7 באוגוסט 2014.

המופע הראשון באצטדיון Rose Bowl בפסדינה היה להצלחה וכל הכרטיסים למופע נמכרו, עם קהל של 90,000 איש. סיבוב ההופעות הגיע לסופו ב-23 באוגוסט עם מופע הסיום שהתקיים באצטדיון Comerica Park בדטרויט. סך הכל המופע גרף 32 מיליון דולר.

## רקע
אמינם וריהאנה שיתפו לראשונה פעולה ב-2010 בשיר "Love the Way You Lie". מאז הם הוציאו שלושה שירים נוספים: "" ב-2010, "Numb" ב-2012, ו-"The Monster" ב-2013.

בפברואר 2014, הוכרז כי הצמד ייצא למסע הופעות משותף קטן היקף. ב-19 במרץ 2014, אושר כי מסע ההופעות ייקרא "The Monster Tour" והוכרזו שלושה מועדים. מכירת הכרטיסים להופעות החלה ב-28 במרץ 2014. ב-21 במרץ, עקב דרישת הקהל, התווספו עוד שלושה מועדי הופעות לסיבוב ובכך עלו מספר ההופעות המשותפות לשישה בסך הכל.

## רשימת השירים
רשימה זו מתייחסת למופע הראשון של הטור שהתקיים בפסדינה, קליפורניה.
#"Numb"
#"No Love"
#"Run This Town"
#"Live Your Life"
#"Crack A Bottle"
#"Won't Back Down"
#"What Now"
#"Phresh Out the Runway"
#"Birthday Cake"
#"Talk That Talk"
#"Rude Boy"
#"?What's My Name"
#"Pour It Up"
#"(Cockiness (Love It"
#"Man Down"
#"You da One"
#"Wait Your Turn"
#"Jump"
#"Umbrella"
#"All of the Lights"
#"Rockstar 101"
#"(Only Girl (In the World"
#"Where Have You Been"
#"Stay"
#"Love the Way You Lie"
#".3 a.m"
#"Square Dance"
#"Business"
#"My Dad’s Gone Crazy"
#"Evil Deeds"
#"Rap God"
#"Marshall Mathers"
#"Still Don't Give a Fuck"
#"Criminal"
#"The Way I Am"
#"Airplanes"
#"Stan"
#"Sing for the Moment"
#"Like Toy Soldiers"
#"Forever"
#"Berzerk"
#"Till I Collapse"
#"Cinderella Man"
#"My Name Is"
#"The Real Slim Shady"
#"Without Me"
#"Not Afraid"
#"Diamonds"
#"We Found Love"
#"Lose Yourself"
#"The Monster"

## תאריכי הופעות

## הערות שוליים

קטגוריה:סיבובי הופעות מ-2014
קטגוריה:סיבובי הופעות של ריהאנה
קטגוריה:סיבובי הופעות משותפים
ואהידה פרצ'ין

**ואהידה פרצ'ין** (בטורקית: **Vahide Perçin**; נולדה ב-13 ביוני 1965) היא שחקנית טורקייה. היא הייתה ידועה מספר שנים בשם הנישואין שלה, "ואהידה גורדיום", אך שבה לשם הלידה שלה לאחר גרושיה. ב-2007 זכתה פרצ'ין בפרס השחקנית הטובה ביותר בפסטיבל הקולנוע הבינלאומי באדנה, על השתתפותה בסרט "İlk Aşk".

ביוני 2013 הצטרפה פרצ'ין לצוות השחקנים של סדרת הטלוויזיה "הסולטאן", כהורם סולטאן.

פרצ'ין מוכרת גם בתור הונקאר (גברת יאמן) מהסדרה "אדמה מרה" (Bir Zamanlar Çukurova).

## חיים אישיים
ואהידה פרצ'ין נישאה לשחקן הטורקי אלטאן גורדיום ואימצה את שם משפחתו. ב-1994 נולדה בתם עליזה. הזוג נפרד ב-2013.

## פילמוגרפיה
### תיאטרון
* 2007: **קטין ברציחות נישואים** מאת אריק-עמנואל שמיט, *סדנת משחקים*
* 2002: **לילה יוצא דופן** מאת ז'רום צ'ודורוב
* 2000: **הפרדה** מאת בהיץ' אק
* 2001: **[[ציד המכשפות]]** מאת ארתור מילר
* 2001: **הנהר האדום** מאת טונצ'ר צ'וצ'נוגלו
* 1999: **גשר הר** מאת ארול אקסוי
* 1998: **שלום**
* 1997: **משחק** מאת מייקל פראין
* 1996: **שטן עכביש** מאת ארדואן אייטקין
* 1994: **403.קילומטר** מאת איסמט קונטאי
* 1992: **ברזל כדור הארץ, נחושת סקיי** מאת ישר כמאל
* **[[מקבת']]** מאת ויליאם שייקספיר

### קולנוע
* 2012: *Ayhan Hanım*
* 2011: *Zefir*
* 2008: *Devrim Arabaları*
* 2007: *İyi Seneler Londra*
* 2006: *İlk Aşk*
* 2004: *Anlat İstanbul*

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה טורקיות
קטגוריה:טורקיות שנולדו ב-1965
קטגוריה:טורקים שנולדו ב-1965
בן ציון במברגר

הרב **בן ציון הלוי במברגר** (תר"פ – י"ח בתשרי תשמ"א, 28 בספטמבר 1980) היה משגיח ישיבת פוניבז' בשנים תשט"ז - תשמ"א.

## קורות חייו
נולד בפרנקפורט שבגרמניה בשנת תר"פ ליוסף אהרן, בן משה אריה הרב של באד קיסינגן. בנו של רבי יצחק דב במברגר.

בבחרותו עלה לארץ ישראל עם הוריו, והתיישבו בירושלים. למד בישיבת לומז'ה בפתח תקווה, שם היה תלמידם של רבי ראובן כץ ורבי אליהו דושניצר ושל רבי אבא גרוסברד. לאחר מכן למד בישיבת פוניבז' בבני ברק. בשנת תש"ז (1946) התחתן עם שושנה לבית מאיר, ולימים נולדו להם ארבעה ילדים. גיסו הוא הרב יששכר מאיר.

בשנת תש"י נתמנה על יד הרב יעקב ניימן לר"מ בישיבת אור ישראל ובשנת תשט"ז נתמנה למשגיח בישיבת פוניבז', בתפקיד זה כיהן עד פטירתו.

נפטר מהתקף לב בי"ח בתשרי תשמ"א.

על שמו הארגון עזר מציון, שמייסדו ומנהלו הוא אחיינו חנניה צ'ולק.

מתוך כתביו הוציאו לאור תלמידיו את הספרים **ניב שפתים – שערי ציון** ו**גנזי שערי ציון**.

## קישורים חיצוניים
* הקדמה לספר גנזי שערי ציון באתר היברובוקס
* 

## הערות שוליים

קטגוריה:ישראלים ילידי גרמניה
קטגוריה:משגיחי ישיבת פוניבז'
קטגוריה:בוגרי ישיבת פוניבז'
קטגוריה:בוגרי ישיבת לומז'ה-פתח תקווה
בן ציון במברגר
קטגוריה:ישראלים שנולדו במאה ה-20
קטגוריה:ישראלים שנפטרו ב-1980
קירנאיקה (פירושונים)

**קירנאיקה** (ביוונית עתיקה: **Κυρηναϊκή** *Kyrinaiki*) – השם נובע מן העיר היוונית קירנה
מרסל מוסרי

**מַרסֶל מוֹסֶרי** (נולדה ב-13 בפברואר 1990) היא סופרת, מחזאית, בעלת טור, שדרנית רדיו, מרצה ועיתונאית ישראלית. חלק מספריה יצאו לאור באמצעות מימון המונים.

## ביוגרפיה
מוסרי נולדה, גדלה והתחנכה בחולון ליוסף, נהג מונית, ולמרגלית, עובדת בעיריית תל אביב. יש לה שתי אחיות גדולות מנישואיהם הקודמים של הוריה, ועוד אחות שצעירה ממנה בשנתיים. בנעוריה למדה בתיכון קוגל.

מוסרי עבדה כפקידה עד שב-2013, בגיל 23, פרסמה בפייסבוק סיפור קצר בשם "קופסת קובות" שזכה לתפוצה רבה. בעקבות כך פרסמה סיפורים נוספים. סיפוריה אוגדו לשני ספרים, ויצאו לאור באופן פרטי באמצעות אתר מימון המונים. בהמשך החלה גם הפצתם בחנויות.

ב-2014 הפכה לבעלת טור שבועי במעריב אונליין וב"המוסף" של מעריב השבוע, ולשדרנית תוכנית ברדיו ללא הפסקה.

בספטמבר 2014 נבחרה בידי מגזין פורבס ישראל לרשימת "40 הצעירים המבטיחים בישראל".

בשנת 2015 השתתפה בעונה השנייה של תוכנית הדוקו-ריאלטי "גולשי ספות".

## חיים אישיים
מוסרי נישאה לגור הרמן בשנת 2018. ב-2020 נולדה לזוג בת. בשנת 2021 השניים נפרדו.

מתגוררת ברחובות.

## כתביה
#### ספרי סיפורים קצרים
* **קופסת קובות**, הוצאה עצמית, דצמבר 2013.
* **דמעות של יין**, הוצאה עצמית, אוגוסט 2014.
* **עיניים טובות**, הוצאה עצמית, ינואר 2021.
* **וכל אחד לחוד**, הוצאה עצמית, יולי 2022.

#### רומן
* **זה שאהבתי**, תכלת, 2018.

#### מחזה
* **שמחה ותוגה**, הוצג בתיאטרון צוותא, 2017.

## קישורים חיצוניים
* דף הפייסבוק של מרסל מוסרי
* 
* 
* מרסל מוסרי באתר רדיו ללא הפסקה
* כל הטורים של מרסל מורסי, באתר מעריב אונליין
* 
* 
* 
* 
* חגית גינזבורג, כך הפכתי לסופרת ואושיית פייסבוק מובילה, באתר כלכליסט, 9 באוגוסט 2015
* 
* 
* 
* 

## הערות שוליים

קטגוריה:סופרות ישראליות
קטגוריה:מחזאיות ישראליות
קטגוריה:סופרים ישראלים
קטגוריה:סופרות כותבות עברית
קטגוריה:עיתונאיות ישראליות
קטגוריה:סופרים כותבי עברית
קטגוריה:מחברי סיפורים קצרים
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:בעלות טור ישראליות
קטגוריה:סגל מעריב השבוע
קטגוריה:סגל 103fm
קטגוריה:משתתפי גולשי ספות
קטגוריה:פורבס 30Under30: ישראל
קטגוריה:בוגרות תיכון קוגל
קטגוריה:בוגרי תיכון קוגל
קטגוריה:חולון: אישים
קטגוריה:חריש: אישים
קטגוריה:ישראליות שנולדו ב-1990
קטגוריה:ישראלים שנולדו ב-1990
פלין קרהאן

**וילדאן פלין קרהאן** (בטורקית: **Vildan Pelin Karahan**; נולדה ב-7 באוקטובר 1984) היא שחקנית טורקייה. היא הייתה ידועה מספר שנים בשם הנישואין שלה "פלין בקירוגלו", אבל לאחר שהתגרשה, היא חזרה לשם נעוריה.

## ביוגרפיה
פלין קרהאן נולדה ב-1984 באנקרה שבטורקיה. היא למדה בבית הספר היסודי Arı College, וסיימה את חטיבת הביניים חלקית בבית הספר Gaziosmanpaşa באנקרה, ובבית הספר Ödemiş. היא סיימה את לימודיה בגימנסיה של סוקולו מהמט פאשה ולאחר מכן באוניברסיטת Anadolu.

בתחילת הקריירה שלה, היא השתתפה בפרסומת של קוקה-קולה וקארפור. היא גילמה את דמותה של אסלי זייבק בסדרת הנעורים "Kavak Yelleri", ששודרה בערוץ הטורקי Kanal D בשנים 2007 - 2011.

ב-2012, היא החלה לשחק בתור מיהרימה סולטאן בסדרה המצליחה "הסולטאן", שמגוללת את קורות שלטונו של סולימאן המפואר.

## חיים אישיים
קרהאן הייתה נשואה למאמן הכושר ארדינץ' בריקוגלו מ-2011 עד 2013. ב-24 ביוני 2014, היא נישאה לבדרי גונטאי.

## פילמוגרפיה
### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה טורקיות
קטגוריה:טורקיות שנולדו ב-1984
קטגוריה:טורקים שנולדו ב-1984
קמינסקי

**קמינסקי** (אצל נשים, גם: **קמינסקה**) הוא שם משפחה.

קטגוריה:שמות משפחה
קטגוריה:שמות משפחה פולניים
הפיגועים בעיירות היזידיות בעיראק

**הפיגועים בעיירות היזידיות בצפון עיראק** התרחשו ב-14 באוגוסט 2007. בהתקפות של מכוניות תופת על עיירות המיעוט היזידי קטניה וג'זירה שליד מוסול נהרגו 796 בני אדם ונפצעו למעלה מ-1,500. אירוע משולב זה נחשב לפיגוע הקטלני ביותר מאז ראשיתה של מלחמת עיראק.

בשעה 19:20 לערך, בפעולה מתואמת, התפוצצו בשתי העיירות ארבע מכוניות תופת, מהן מכלית דלק אחת. על פי הערכת משרד הפנים העיראקי נשאו ארבעת כלי הרכב יחד חומרי נפץ במשקל של שתי טונות. המוני מבנים בעיירות, אשר היו בנויים מבוץ וחומרים בלתי עמידים אחרים, קרסו וקברו תחתיהם משפחות שלמות, ושכונות שלמות נימחו.

מספר הנפגעים המדויק בהתקפה איננו ידוע בוודאות. ארגון הסהר האדום העיראקי טען כי מספר הנספים הגיע ל-796 ומספר הפצועים ל-1,562.

שום ארגון לא נטל אחריות לפיגועים. צבא ארצות הברית ייחס את ההתקפה לארגון אל-קאעידה בעיראק בשל האופי המתואם של הפיגוע. הממשלה העיראקית ייחסה אותה למוסלמים סונים קיצונים.

ההתקפות באו לאחר תקופה של מתח בין היזידים לבין מוסלמים סונים בצפון עיראק, שבמהלכם קיבלו תושבים יזידים איומים על חייהם. בתקופה זו אירעו באזור שני אירועים ששילהבו את הרוחות: באפריל 2007 נסקלה למוות נערה יזידית, שנחשדה כמי שבכוונתה להתאסלם ולהינשא לסוני, ובהמשך החודש נרצחו (ככל הנראה כנקמה על הסקילה) 23 יזידים נוסעי אוטובוס, שהופרדו על ידי חמושים סונים מהנוסעים המוסלמים והנוצרים בו, הורדו ממנו בכוח ונורו.

## קישורים חיצוניים
* 
*Toll in Iraq Bombings Is Raised to More Than 500, באתר הניו יורק טיימס, 22 באוגוסט 2007

## הערות שוליים

קטגוריה:מלחמת עיראק
קטגוריה:יזידים
קטגוריה:פעולות טרור ב-2007
קטגוריה:פיגועי מכונית תופת
קטגוריה:פיגועי טרור בעיראק
עיירות המיעוט היזידי
אוזן גובן

**אוזן גובן** (בטורקית: **Ozan Güven**; נולד ב-19 במאי 1975) הוא שחקן טורקי.

## ביוגרפיה
אוזן גובר נולד ב-1975 בעיר נירנברג שבגרמניה. הוא למד משחק בקונסרבטוריון העירוני באיזמיר ושיחק בתיאטרון שאהיקה טקאנד (Şahika Tekand) הנודע באיסטנבול. בנוסף, הוא למד מחול מודרני באוניברסיטת סינאן לאמנויות הבמה. גילם מגוון רחב של דמויות ביצירות מסוגות שונות, בהן דרמה, מותחני פשע וקומדיות סאטיריות. מעבר לסדרות טלוויזיה וסרטים מוצלחים כגון "Balalayka" ו-"Dokuz", גובן שיחק גם לצד חברו צ'ם ילמאז בקומדיה העל-טבעית "G.O.R.A", ובסרט ההמשך "A.R.O.G". הוא גם שיחק בפרודיה המערבית "Yahşi Batı".

ב-2005 נישא לבמאית טורקאן דרייה ולהם בן.

## פילמוגרפיה
### קולנוע
* *Ejder Kapanı *:2010
* 2010: *Yahşi Batı*
* 2010: *Anneannem*
* 2008: *A.R.O.G.*
* 2004: *Yazı Tura*
* 2004:* *Anlat İstanbul**
* 2004: *G.O.R.A*
* 2002: *Dokuz*
* 2000: *Balalayka*
* 2000: *Yıldız Tepe*

### טלוויזיה
* 2012-2014: הסולטאן - מגלם את ריסטם פאשה.
* 2012: *Koyu Kırmızı*
* 2009: *Canım Ailem*
* 2005: *Hırsız Polis*
* 2003: *Bir İstanbul Masalı*
* 2002: *Bana Abi De*
* 2002: *Havada Bulut*
* 2002: *Aslı ile Kerem*
* 2002: *Koçum Benim*
* 2001: *Dünya Varmış*
* 1998: *İkinci Bahar*
* 1998: *Çiçeği Büyütmek*

## קישורים חיצוניים

* 

## הערות שוליים

קטגוריה:שחקני קולנוע וטלוויזיה טורקים
קטגוריה:טורקים שנולדו ב-1975
Sympathetic Nervous System

***Sympathetic Nervous System*** (בעברית: "**מערכת העצבים הסימפתטית**") הוא אלבום האולפן השלישי של הזמרת-יוצרת הישראלית נינט טייב. האלבום יצא לאור ב-30 במאי 2012, על ידי חברות התקליטים הליקון.

## רקע והפקה
האלבום הוקלט בקיץ 2011 באולפני Motor Museom Studio בליברפול והופק על ידי המפיק הבריטי מייק קרוסי, שהפיק בין היתר אלבומים גם לארקטיק מאנקיז, סופי אליס בקסטור ג'ייק באג ואחרים.
כל שירי האלבום, בשפה האנגלית, נכתבו והולחנו על ידי טייב. באלבום מנגנים טייב עצמה, חברי להקת רוקפור והצ'לנית מאיה בלזיצמן.
מהאלבום שוחררו שני סינגלים – "I C U" ו-"What Are You People", שלא זכו להשמעות רבות בתחנות הרדיו.

## ביקורות
לעומת חוסר ההצלחה המסחרית של האלבום, הביקורות עליו היו ברובן טובות. עינב שיף כתב: "אחרי האזנות רבות ל-*Sympathetic Nervous System*, אפשר כבר להשלים עם המציאות הזו: ממילא נינט טייב גדולה על ישראל". אסף נבו ב-mako: "רוקרית חכמה, אמיצה והכי קולית, שעושה מוזיקה חופשית ומענגת". גם רז ישראלי כתב לעיתון מעריב: "אלבום רוק נשי אינטליגנטי, ישיר ועוקצני, כולו נינט טייב בביטחון עצמי מלא ובלי להתחנף".

## רשימת רצועות

## קישורים חיצוניים

* 
* 
* 
* איתי קדוסי, הנסיכה מקרית גת כבר לא נחמדה, באתר מעמול, 22 ביוני 2012

קטגוריה:אלבומי נינט טייב
קטגוריה:אלבומים באנגלית
קטגוריה:אלבומי רוק ישראליים
קטגוריה:אלבומי חברת הליקון
חוקת רומניה 1866

**חוקת 1866** (ברומנית: **Constituția din 1866**) נחשבת לחוקה הראשונה שחוקקו לעצמם הרומנים. החוקה, המבוססת על חוקת בלגיה (1831), שנחשבה באותה תקופה לחוקה מתקדמת מאוד, נועדה להתאים את חוקי רומניה לשינוי השלטוני, שנוצר בעקבות הדחת אלכסנדרו יואן קוזה והבאתו של הנסיך הגרמני, שיתפרסם לימים כקרול הראשון, מלך רומניה, מייסד בית המלוכה הרומני. חוקת 1866 החליפה את המעמד המתפתח של הסכמת פריז.

## השינויים העיקריים בחוקה
* החוקה החדשה הפכה את הנסיכויות הרומניות למונרכיה העוברת בירושה.
* החוקה קבעה שהממשל יהיה ייצוגי ואחראי.
* החוקה קבעה את הפרדת הרשויות.
* נקבע מערכת בחירות המבוססת על זכות בחירה לרומנים בעלי רכוש.

## שינויים בחוקת 1866
חוקת 1866 הוחלפה על ידי חוקת רומניה 1923, אך במהלך שנות קיומה הוכנסו בה כמה שינויים.
* ב-1879 הוכנס שינוי בסעיף 7, הסעיף שהתנה את קבלת האזרחות הרומנית בהשתייכות  לדת הנוצרית.
* ב-1884 הוכנס שינוי קל במבנה השיטה האלקטורלית.
* ב-1917 בוטל הסעיף שהכריז על בעלות הרכוש כמקודשת ובלתי ניתנת לפגיעה, שונו הסעיפים 57 ו-67, כדי לאפשר שינוי השיטה האלקטורלית וביצוע הרפורמה האגררית על ידי מתן קרקעות לחיילים.

## קישורים חיצוניים
* החוקה הרומנית של 1866 
* חוקת 1866 שהתקבלה תחת ריבונות עות'מאנית  - מאמר של גריגורה אדריאנה דיאנה בכתב העת Historia 
* Seton-Watson, R. W., "O istorie a românilor" עמודים 261 - 264 

1866
קטגוריה:חוקות לפי מדינה
מחוזות מסצ'וסטס

במדינת מסצ'וסטס שבארצות הברית ישנם 14 מחוזות.

הגדול שבמחוזות מסצ'וסטס הוא מחוז ווסטר (3,919 קמ"ר), הקטן שבהם הוא מחוז ננטאקט (124 קמ"ר), והמאוכלס שבהם הוא מחוז מידלסקס (כ-1,503,085 תושבים נכון ל-2010). עיר הבירה, בוסטון, נמצאת במחוז סאפוק.

## רשימת המחוזות
הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים.

ממוזער|450px|שמאל|מפת מחוזות מסצ'וסטס
ממוזער|450px|שמאל|מפת צפיפות אוכלוסין של מסצ'וסטס עם חלוקה למחוזות. מעודכן על סמך נתוני מפקד האוכלוסין של 2010

## קישורים חיצוניים
 

קטגוריה:מסצ'וסטס
מסצ'וסטס
קטגוריה:מסצ'וסטס: גאוגרפיה
תגובה מאוחרת

**תגובה מאוחרת** הוא סרט קולנוע שכתב, ביים והפיק שמואל קלדרון ב־2004. 

## תקציר העלילה
מני ליאור מילר, הוא הבעלים והמנהל של מועדון לילה ביחד עם שישו שי גולדשטיין, חברו הטוב מגיל 12, ביחד הם עורכים הופעות במועדון. בתום העבודה מני הולך להמר על קלפים ומפסיד כסף רב. מני היה נשוי בעבר לקארין (נינה קוטלר), שאחרי שנקלע לחובות ונקלע למשבר נפשי, עזבה אותו ללונדון. בתחילת הסרט קארין חוזרת אליו מאנגליה ומלחמת המפרץ פורצת.

יום אחד מני לווה כסף, ובלילה הוא מסתובב ברחובות העיר הריקים ומפזר שטרות של כסף לכל עבר. אחר-כך הוא מדמיין שהוא פוסע ברחובות לבנון עם המחלקה שלו והם נלחמים במחבלים. באותו הלילה מני מאושפז בבית חולים לחולי נפש, בתחילה נדמה לו שהערבים שבו אותו ומענים אותו.

ד"ר רוני עופר (שמואל קלדרון), מנהל המחלקה הפסיכיאטרית, מטפל במני, אולם הוא אינו יכול לסייע לו, מכיוון שבמפגשים הראשונים ביניהם מני מסרב לדבר. באחת הפגישות עם ד"ר עופר מני מספר מה שהוא לא סיפר לאיש - על החוויה הטראומתית שעברה עליו במלחמת לבנון הראשונה, לפני חופשת השחרור שלו. הוא יצא בראש שמונה חיילים להניח מטענים בוואדי מוזלם, שבדרכו עוברות חוליות מחבלים. הם הניחו את המטענים וברגע שפנו אחורה היה פיצוץ אדיר, נפתחה עליהם אש תופת. מני ניסה להזעיק עזרה בקשר, אבל העזרה בוששה להגיע והוא הרגיש חסר אונים, תוך שהוא מריח את הבשר החרוך, שומע את זעקות הפצועים ורואה חלקי גופות מפוזרות בשטח. כשהחילוץ הגיע כל החיילים כבר נהרגו, פרט לקובי שהתעוור ומני היחידי שיצא בריא מהמקום ומאז הוא כועס על עצמו על כך שנשאר בחיים בעוד שחבריו נהרגו.

בסיום הסרט מני משתחרר מבית החולים. הוא הולך לפגוש את קובי (מאור כהן), חברו מהמלחמה, שהתעוור, איתו לא שוחח במשך עשר שנים.

## אודות ההפקה

קלדרון כתב את התסריט על סיפורו כלוחם במלחמת יום הכיפורים, ומני גיבור הסרט נלחם במלחמת לבנון הראשונה, הסרט משקף את סיפור חיו של קלדרון כפוסט טראומטי מהמלחמה, ואת הדברים שעבר.

צילומי המועדון התקיימו במועדון ברחוב יהודה הלוי, שהיה בעבר מועדון הפינגווין. הצילומים בביתו של מני נערכו בביתו האמיתי של ליאור מילר, שגילם את דמותו של מני, גיבור הסרט.

השחקנים ערכו הכנות לסרט במרכז הרפואי לבריאות הנפש אברבנאל. הסצנות בבית החולים הפסיכיאטרי צולמו במשך חודש וחצי במחלקה סגורה בבית החולים כפר שאול. זהו אותו בית החולים בו היה מאושפז קלדרון עצמו, והסרט מתאר חוויות שהוא עבר שם. קלדרון עבד עם השחקנים והדגים להם את השפעת הכדורים על הפיזיות של החולים – הם תשושים, הולכים בכבדות, בקושי מתנועעים
קלדרון מספר ב"מאחורי הקלעים" בדיוידי של הסרט: "מני זה קלדרון מא' ועד ת', זה פריים ראשון עד סוף הסרט קלדרון, זה שיקוף שלי, זה כמו רנטגן, זה אני."

ליאור מילר היה סמל בגולני, ושירת בלבנון ובדומה לדמותו בסרט בה גילם את מני, שעבד גם הוא כתקליטן.

מיכה שטרית שר את שיר הנושא "יום טוב", אותו גם כתב והלחין.

## שחקנים

## קישורים חיצוניים

**ביקורות**
* 
* 
## הערות שוליים

קטגוריה:סרטי 2004

קטגוריה:סרטים ישראליים משנת 2004
הספר השחור (יזידי)

**הספר השחור** (בכורדית: **مسحە‌فا ڕه‌ش**; מצחאף ראש) הוא אחד משני ספרי האמונה של הדת היזידית, לצד ספר ההתגלות היזידי ("כתאב קילווה"). שני הספרים כתובים בניב קורמאנג'י (ניב של כורדית).

## תוכן הספר
לפי האמונה היזידית הספר, שאיננו מחולק לפרקים, מכיל את דברי האל, שנמסרו כאשר ירד מהר שחור. חלקו הראשון של הספר מכיל את מיתוס הבריאה היזידי. לפי מיתוס זה נבראו בראשית הפנינה הלבנה (היא העולם) ושבעת המלאכים ובראשם "מלאכּ טאוס", מלאך הטווס. האל ציווה על המלאכים להביא אבק ואדמה מהארץ ולבנות את גופו של אדם. אז טאוס מאלכ נפח באדם נשמת רוח חיים ולימד את האדם להתפלל לשמש המייצגת את האל העליון. מתוך ציות לאל, שציווה את המלאכים לא להשתחוות לשום ישות פרט אליו, לא השתחווה טאוס מלאכ לאדם, שעה שהמלאכים האחרים עשו זאת. לאחר מכן מסופר על נפילתו של האדם, בריאת עזר-כנגדו (אישה בדמות חווה) וגירושם מגן העדן.

חלקו השני של הספר מפרט את שמותיהם של מלכים יזידיים ורשימת כללי "כשרות" ובהם מאכלות אסורים וכללי טאבו בנוגע להיגיינה אישית. הספר מסתיים בגרסה שנייה, שונה, של סיפור הבריאה.

## טקסט הספר
לפי האמונה היזידית, הטקסט המקורי של הספר מצוי בכפר קסר טז א-דין; אולם חוקרים מודרניים תמימי דעים שהספר פורסם בכתב לראשונה בראשית המאה ה-20, לאחר שתוכנו הועבר במשך דורות בעל-פה וכותביו היו מלומדים שאינם בני הדת היזידית.

## קישורים חיצוניים

* טקסט מלא של הספר 
* גרסה נוספת של התרגום לאנגלית, כולל חלוקה לפרקים נושאיים שאיננה במקור
* מקור סורי לספר השחור, נדפס ב-1896
*טקסט המקור בתעתיק לאותיות עבריות, באתר ויקיטקסט

## הערות שוליים
https://karwan.tv/cira-tv.html

קטגוריה:יזידים
קטגוריה:כתבי קודש
ספר ההתגלות היזידי

**ספר ההתגלות** (בכורדית: **کتێبی جلوە**; כִּתאב ג'לוה או כְתֵבֵ ג'ילווה) הוא אחד משני ספרי האמונה של הדת היזידית (השני הוא הספר השחור). שני הספרים כתובים בניב הקורמאנג'יי של כורדית.

## תוכן הספר
הספר מחולק לחמישה פרקים:
# טבעו של האל והדוקטרינה של הדת
# כל יכולתו של האל
# המשך כל יכולתו של האל והנהגת האל
# אזהרה נגד ה"אחרים", "החיצוניים" נושאי הרוע
# דברי הטפה לאמונה

מרכיב מרכזי בספר הוא דברי אזהרה בפני כתבי קודש, הדגשה שהאל איננו זקוק להם ואזהרה שהם עלולים להיות מושחתים על ידי כוחות הרוע.

## טקסט הספר
לפי האמונה היזידית כולל הספר את דבריו של מלאכ טאוס (מלאך הטווס) כפי שנמסרו לאדם הראשון. הטקסט המקורי של הספר מצוי, לפי האמונה היזידית בכפר ביידן אולם חוקרים מודרניים תמימי דעים שהספר פורסם בכתב לראשונה בראשית המאה ה-20, לאחר שתוכנו הועבר במשך דורות בעל-פה ושמי שכתב אותו היו מלומדים שאינם בני הדת היזידית.

## קישורים חיצוניים
* טקסט מלא של הספר 
* טקסט הספר, מחולק לפרקים 

## הערות שוליים
https://karwan.tv/cira-tv.html

קטגוריה:ערכים שבהם תבנית בריטניקה אינה מתאימה
קטגוריה:יזידים
קטגוריה:כתבי קודש
בניהו שמואלי

[ממוזער|ישיבת נהר שלום בסמוך ל[שוק מחנה יהודה בירושלים. 2019]]
הרב **בניהו יששכר שמואלי** (נולד ב-11 באוקטובר 1960, כ' בתשרי ה'תשכ"א) הוא ראש ישיבת המקובלים "נהר שלום" בירושלים.

## ביוגרפיה
נולד וגדל בירושלים, בנו של המקובל הרב שלום שמואלי. בגיל 11 החל ללמוד בישיבת פורת יוסף. למד אצל הרבנים יהודה צדקה ובן-ציון אבא-שאול. בהפסקת הצהריים למד עם המקובל הרב יוסף וולטוך, ונסע מדי שבוע לרב מאיר אבוחצירא באשדוד.

לאחר שנישא למד בכולל פורת יוסף. לאחר פטירת הרב מרדכי שרעבי (ה'תשמ"ד, 1983), הזמינו אביו לפתוח כולל אברכים בישיבת "נהר שלום". עד לפטירת אביו עמד איתו בראשות הישיבה בשכונת נחלאות בירושלים.

במשך שנים למד קבלה במוצאי שבת עם הרב יצחק כדורי.

מסוף שנות ה-90 מסר שיעורים בערוץ דר וסוחרת כמקדים לרב עובדיה יוסף. מדי יום ראשון מוסר שיעור בספר הזוהר על פרשת השבוע המועבר בלוויין, ובשידור חוזר ברדיו קול ברמה וברדיו כאן מורשת.

## קישורים חיצוניים
* אתר ישיבת נהר שלום
* אתר ישיבת מוסדות המיישר
* 
* 
* 

## הערות שוליים

קטגוריה:רבנים חרדים ישראלים
קטגוריה:רבנים ספרדיים ישראלים
קטגוריה:מקובלים ישראלים
קטגוריה:ראשי ישיבה ספרדיים
קטגוריה:ראשי ישיבות לקבלה
קטגוריה:בוגרי ישיבת פורת יוסף
קטגוריה:ישראלים שנולדו ב-1960
פורת' (נהר)

**נהר פורת**' (באנגלית: **River Forth**; בגאלית סקוטית: **Uisge For** או **Abhainn Dubh**) הוא נהר בסקוטלנד. אורכו כ-47 קילומטרים והוא אחד הנהרות הגדולים בדרומה של סקוטלנד.

הנהר נשפך ללשון הים של פורת'.

לגדות הנהר מספר ערים וישובים, כשגדולה ביניהם היא העיר סטרלינג.

## קישורים חיצוניים

* 

קטגוריה:סקוטלנד: נהרות
אנדרטת גדוד רפואה 281

**אנדרטת גדוד רפואה (גר"פ) 281** נמצאת במושב אלי-עד בדרום רמת הגולן.
## היסטוריה
גר"פ 281 הוקם בפברואר 1973 כחלק מאגד תחזוקה 850 של אוגדה 146 בפיקודו של מוסה פלד. האוגדה ישבה בפיקוד המרכז, ושימשה כעתודה מטכלי"ת.

ביולי 1973 מונה רס"ן ד"ר אשר פורת, בעל עיטור העוז מפעולת כראמה, לממלא מקום מפקד הגר"פ, לאחר שמפקדו הקבוע נסע להשתלמות בארצות הברית. בספטמבר 1973 הוא ערך אימון שלדי של הגדוד במחנה צאלים.

עם פרוץ מלחמת יום הכיפורים, ב-6 באוקטובר 1973, כשהתברר מצבם הקשה של כוחות צה"ל ברמת הגולן, הוחלט להעלות את אוגדה 146 לצפון. ב-7 באוקטובר 1973 הייתה האוגדה בנסיעה צפונה, ביחד עם כוחות הלוגיסטיקה שלה, שבמסגרתם פעל גר"פ 281. קרב הבלימה של האוגדה החל ב-8 באוקטובר 1973, ובתאריך זה החל הגר"פ לטפל בפצועים. הפלוגה הכירורגית נפרשה ליד צומת אל-על (כיום - צומת אלי-עד), ובמקום הוקם אוהל גדול לטיפול בפצועים בו הוגשה עזרה ראשונה ובוצעו ניתוחים דחופים.

האוהלים היו מסומנים במגיני דוד אדומים. הסורים ידעו על סמך זה ועל פי תנועת המסוקים, כי במקום נמצא בית חולים שדה גדול.

ב-10 באוקטובר 1973 הצליחו כוחות צה"ל להדוף את הכוחות הסורים מרמת הגולן. באותו יום הובאו לבית חולים שדה בצומת אל על פצועים רבים, ומסוק נחת לפנות אותם. הסורים פתחו בהפגזה על הצומת, שנמשכה כעשרים דקות. המסוק הצליח להמריא כשזגוגיתו מנופצת מפגיעת רסיס. בהפגזה נהרגו 18 חיילים ו-70 נפצעו. בין ההרוגים היו 10 מחיילי הגר"פ ובהם הרופא סגן ד"ר , ואח חדר הניתוח, סגן , שהמשיכו לטפל בפצועים למרות ההפגזה. הם נהרגו מרסיסים שחדרו לאוהל חדר הניתוח. שניהם קבלו את צל"ש הרמטכ"ל לאחר מותם.

האנדרטה נמצאת בתוך מושב אלי-עד. היא הוקמה ביוזמת אנשי הגר"פ בראשות מפקדו במלחמה, ד"ר אשר פורת, והיא מתוחזקת על ידי אנשי המושב. לשמותיהם של עשרת ההרוגים במלחמת יום הכיפורים נוספו שמות שני חיילי הגדוד שנהרגו בלבנון.


281th Medical Regiment memorial in Golan Heights.JPG|האנדרטה לפני השיפוץ לקראת שנת ה-50 למלחמת יום הכיפורים
281th Medical Regiment memorial 2025.jpg|האנדרטה בשנת 2025



## לקריאה נוספת
***אשר (קרלוס) פורת: חלוק לבן כומתה שחורה**; הוצאת הקיבוץ המאוחד, עמ' 319 - 324, 2011

## קישורים חיצוניים

* 

## הערות שוליים

גדוד רפואה 281
קטגוריה:חיל הרפואה
קטגוריה:החזית הסורית במלחמת יום הכיפורים
קטגוריה:מלחמת יום הכיפורים: אנדרטאות
אורי אורון

**אורי אורון** (נולד ב-1967) הוא קצין צה"ל במילואים בדרגת תת-אלוף, המכהן כמנהל סוכנות החלל הישראלית. שירת בחיל האוויר כראש להק המודיעין וכמפקד בסיס חצור.

## ביוגרפיה
אורון נולד וגדל בקיבוץ להב, בנם של נילי וחיים אורון. בשנת 1985 התגייס לחיל האוויר וסיים קורס טיס מס' 117 במגמת קרב. תחילה שירת בטייסת 119, מילא מספר תפקידי פיקוד בחיל ובין היתר שימש כמפקד טייסת 102 (2003-2005), כמפקד טייסת 110 (2005-2007), ראש מחלקה בלהק האוויר (2007-2009) וכמפקד בסיס חצור (2009-2011). לאחר מכן קודם לדרגת תא"ל ושירת כראש חטיבה באגף המבצעים. אורון לחם במבצע צוק איתן והשתלם במכללה לביטחון לאומי. ב-2015 מונה לראש להק המודיעין. במהלך כהונתו ערך חיל האוויר תקיפות רבות של מטרות בשטח סוריה.

מאז השחרור מצה"ל אורון בנה וניהל את התחום האופרטיבי בחברת הסטארט-אפ SparkBeyond המפתחת טכנולוגיה לפתרון בעיות בכלים של בינה מלאכותית (AI) וב-13 בספטמבר 2021 משרד המדע עדכן על מינויו לתפקיד מנהל סוכנות החלל הישראלית.

אורון בוגר המכללה לפיקוד ומטה של חיל האוויר של ארצות הברית, בעל תואר ראשון מאוניברסיטת אובורן מאלבמה (1997) ובעל תואר שני במדיניות ביטחון לאומי מאוניברסיטת חיפה (2015).

אורי אורון נשוי לגלית (בתו של גיורא רם-פורמן) ואב לבן ושלוש בנות.

## קישורים חיצוניים
*
* 
* 
* 
* 

## הערות שוליים

קטגוריה:טייסי חיל האוויר הישראלי
קטגוריה:מפקדי בסיס חצור
קטגוריה:ראשי להק המודיעין
קטגוריה:תתי-אלופים בחיל האוויר
קטגוריה:בוגרי אוניברסיטת אובורן
קטגוריה:להב (קיבוץ): אישים
קטגוריה:ישראלים שנולדו ב-1967
הבורסה לניירות ערך בשאנגחאי

**הבורסה לניירות ערך בשאנגחאי** (באנגלית: **The Shanghai Stock Exchange** או **SSE**, בסינית: 上海证券交易所, פין-יין: Shànghǎi zhèngquàn jiāoyì suǒ) היא בורסה לניירות ערך הממוקמת בשאנגחאי, סין. היא אחת משתי בורסות הפועלות באופן עצמאי בסין, כאשר השנייה היא בורסת שנג'ן.

היא אחת מהבורסות הגדולות בעולם (מקום 3 בשווי שוק כולל בסך של 6.41 טריליון דולר, נכון לספטמבר 2024). 
## היסטוריה
הבורסה הוקמה במקור ב-1891 ופעלה עד המהפכה הקומוניסטית בסין ב-1949. המסחר בבורסה של התחדש ב-1991 בעקבות הרפורמה בכלכלת סין. בניגוד לבורסת הונג-קונג, היא לא פתוחה באופן מלא למשקיעים זרים הודות לפיקוחים כלכליים הנעשים על ידי ממשלת סין. הבורסה כפופה לוועדה הסינית לרגולצית השקעות (CSRC). ב-2002 הותר למשקיעים מוסדיים זרים, החולשים על נכסים של לפחות 10 מיליארד דולר, לקנות ולמכור מניות בברוסה, אך הם נדרשו להותיר את כספם בשוק למשך שלוש שנים לפחות. ב-2008 הותר  לחברות זרות להנפיק מניות בבורסה.

בשנים 2006–2007 סבלה הבורסה מבועה כלכלית כאשר מחירי המניות הסיניות טיפסו ביותר מ-500% בשנתיים, על ידי סוחרים ספקולטיביים ומיליוני משקיעים קטנים, מה שהופך את הבורסה באופן זמני לשנייה בגודלה בעולם מבחינת המחזור. לאחר שהגיע לשיא של כל הזמנים של 6,124.044 נקודות ב-16 באוקטובר 2007, סיים מדד המדד המשולב של שנחאי את שנת 2008 בירידה של 65%, בעיקר בשל השפעת המשבר הכלכלי העולמי שהחל באמצע 2008. באותה תקופה בוצעו שני הנפקות ענק של בנקים, "בנק אוף בייג'ינג" שגייס 1.8 מיליארד דולר ו"צ'יינה קונסטרקשן בנק" שגייס 7.7 מיליארד דולר.

ב-2010 ביצעה בנק סין לחקלאות בבורסה את ההנפקה הגדולה בהיסטוריה עד אז, שגייס 22.1 מיליארד.

בשנים 2014–2015 שוב סבלה הבורסה מבועה כלכלית, כאשר סך שווי השוק של המניות הגיע לשווי של 8.8 טריליון דולר. בחודשים יוני-יולי 2005 צנחה הבורסה ב-32% ומחקה 3.5 טריליון דולר ומניותיהן של 1,430 מבין 2,800 החברות הנסחרות בבורסה בחרו להפסיק את המסחר במניות, בגלל הירידות החדות בשוק.

ב-22 ביולי 2019 החלה לפעול בבורסה סטאר מרקט (Star market) - זירת מסחר חדשה לחברות טכנולוגיה הדומה לנאסד"ק האמריקאית, ביום המסחר הראשון היו רשומות 25 חברות שזינקו ב-500% וגייסו כ-5.4 מיליארד דולר ממשקיעים. באוגוסט 2020 הגישה קבוצת אנט, זרוע הטכנולוגיה הפיננסית של קבוצת עליבאבא וחברת התשלומים במובייל הגדולה ביותר בסין, מסמכים לקראת הנפקה ראשונה לציבור בבורסות הונג קונג ובזירת המסחר סטאר בשנחאי, במסגרתה עשויה הייתה החברה לגייס עד 30 מיליארד דולר, סכום שיהפוך את ההנפקה לגדולה בהיסטוריה. אולם סכסוך עם הרגולטורים, בראשם הבנק המרכזי של סין שדרש ניהולבארגון מחדש של החברות בקבוצה והפרדה של פעילות האשראי הצרכני והביטוחים משירות התשלומים, הביא לביטול ההנפקה.

## קישורים חיצוניים

* 
* 
## הערות שוליים

קטגוריה:סין: כלכלה
שאנגחאי
הבורסה לניירות ערך בהונג קונג

**הבורסה לניירות ערך בהונג קונג** (באנגלית: **The Hong Kong Stock Exchange**, או **SEKH**\**HKEx**) היא בורסה לניירות ערך הממוקמת בהונג קונג, סין שהוקמה בשנת 1891. 

היא הבורסה השנייה בגודלה באסיה לאחר בורסת טוקיו, והתשיעית בגודלה בעולם לפי שווי שוק.

נכון לסוף אוקטובר 2024 היו בה 2,623 חברות בעלות שווי שוק כולל של 35.2 טריליון דולר אמריקאי.

 

## קישורים חיצוניים

*  

## הערות שוליים

קטגוריה:סין: כלכלה
הונג-קונג
קטגוריה:חברות הנסחרות בבורסה לניירות ערך בהונג-קונג
מלאכ טאוס

250px|ממוזער|תבליט קיר המתאר את מלאכ טאוס
**מָלֶאכּ טָאוּס** (בכורדית: **مەلیک تاووس** או טאוס מאלכ וכן טוואסי מאלכ), "מלאך הטווס", הוא הדמות המרכזית בדת היזידית ולפי אמונתם יסוד קדום בכל הדתות, יוצרו ושליטו האמיתי של העולם. עם זאת, הוא איננו האל העליון, אלא יצירו. האל הכול-יכול וחסר הדמות יצר את טאוס מאלכ כאוואטאר, דמות שדרכה יוכל להתבטא בעולם הפיזי ודרכה יוכל לברוא אותו ולהנהיגו. מלאכ טאוס נקרא "מלך העולם" ושותף לבריאה, ולפיכך, עקב השפעה נוצרית ומוסלמית, שמו נכרך עם השטן. תפיסתם של היזידים כעובדי השטן הובילה לרדיפתם על ידי נוצרים ומוסלמים. לפי האמונה היזידית, מייסד הדת, שייח' עדי אבן מסאפר, הוא התגשמות של מלאכ טאוס.

## מיתוס הבריאה
לפי מיתוס הבריאה היזידי בספר השחור, בראשית נבראה הפנינה הלבנה (היא העולם). לאחר מכן יצר האל מאורו את מלאכּ טאוס ושישה מלאכים עוזרים נוספים. לפי הדוקטרינה, כל השבעה הם חלק מן האל ולא נפרדים ממנו (השתברויות של אור האל, כמו שצבעי קשת בענן הם השתברות אור). מאלכ טאוס מזוהה עם הצבע הכחול ובו-בזמן הוא גם מקורם של כל שאר הצבעים/המלאכים. המלאכים נוצרו לפי ימות השבוע, כאשר מאלכ טאוס נוצר ביום ראשון. על מנת ליצור ולהפרות את העולם, שתלו מאלכ טאוס והמלאכים צמחייה בפנינה שהפכה לארץ. כאשר ירד מאלכ טאוס לארץ בגוף פיזי הפכה הקשת בענן לציפור ענקית ומרובת-צבעים: טווס. מלאכ טאוס והמלאכים יצרו אז מאבק ו-חול ואדמה את גופו של אדם. אז טאוס מאלכ נפח באדם נשמת רוח חיים ולימד את האדם להתפלל לשמש, המייצגת את האל העליון. הדברים שלימד מאלכ טאוס את אדם הראשון מרכיבים את ספר ההתגלות היזידי, שעבר במשך הדורות בעל-פה. מתוך ציות לאל, שציווה את המלאכים לא להשתחוות לשום ישות פרט אליו, לא השתחווה טאוס מלאכ לאדם, שעה שהמלאכים האחרים עשו זאת. בכך עמד מלאכ טאוס בניסיון.

## זיהוי עם השטן והרוע
"המלאך שסירב להשתחוות", "מלך העולם", השותף לאל בבריאה, הפך מזוהה עם לוציפר, השטן באמונה הנוצרית – המלאך שהיה במעמד רם מכל שאר המלאכים, המרה את פי האל ונפל משמיים. שמו תורגם לערבית שיטאן (شيطان), המוזכר בקוראן כשמו של השטן, שם שהיזידים מנועים מלבטא כחלק מאמונתם. מלאכ טאוס נמנע מלהשתחוות לאדם, לפי רצון האל, אולם בקוראן השטן הוא זה שסירב להשתחוות לאדם. הטווס נחשב לציפור מרושעת, בעלת אינספור עיניים מוזרות ואנדרוגינוס (חסרת מין, או שילוב של זכר ונקבה). מקורו של הרוע, לפי היזידים, איננו במלאכ טאוס אלא בנפש האדם ועל האדם להתמודד עם הרוע שבתוכו. אולם, בעוד האל העליון מושלם לחלוטין ולא ידע מעולם רוע, מלאכ טאוס התמודד עם רוע וספק ולפיכך יכול להיות קשוב לתפילת האדם ולהדרכתו בנושא ההתמודדות עם הרוע.

## קישורים חיצוניים

* מידע מאתר yeziditruth.org
** מלאך הטווס,
** עוד על מלאך הטווס
** מלאך הטווס בדתות אחרות

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:יזידים
קטגוריה:מלאכים
קטגוריה:יצורים מיתולוגיים
עדי אבן מסאפר

250px|ממוזער|שמאל|קברו בעיר לאיש בצפון עיראק
שייח' **עדי אבן מֻסַאפִר אל-אוּמּי** (בערבית: **عدي بن مسافر الاموي**; בכורדית: **شێخ ئادی کوڕی موسافیری ئومەوی**; נפטר ב-1162) היה מייסד הדת היזידית, צאצא של החליף מרואן הראשון מבית אומיה. הוא נולד בשנות ה-70 של המאה ה-11 ליד בעלבכ שבלבנון המודרנית. לפי האמונה היזידית, הוא התגשמות של מלאכ טאוס – מלאך הטווס, הדמות הראשית באמונה היזידית. קברו בכפר לאלש בצפון עיראק מהווה מקום פולחן ועלייה לרגל עבור היזידים. חובה על כל יזידי לעלות פעם בחייו לקברו של שייח' עדי.

את שנות נעוריו ובחרותו עשה שייח' עדי בבגדאד, שהייתה מרכז חכמה ותרבות. לאחר מכן התבודד כדרוויש סופי סגפן בהרי כורדיסטן מצפון למוסול. למרות נסיונותיו להיבדל מהאוכלוסייה המקומית, הוא נודע כעושה ניסים, יועץ נבון ובעל כוחות ריפוי. שייח' עדי יצר מסדר סופי שנקרא על שמו, אל-עדוואיה, ששילב אמונות מדתות שונות באזור, והחל להטיף את תורתו בסביבה, בעיקר לעניים שבאו להיעזר בו ולהתייעץ עמו.

לאחר מותו היה אחיינו, סאחר אבו אל-ברכאת, לראש המסדר הסופי ולמנהיג היזידים.

## קישורים חיצוניים

* מידע מאתר yeziditruth.org
** שייח' עדי - חלק ראשון
** שייח' עדי - חלק שני
** שייח' עדי - חלק שלישי
** שייח' עדי - חלק רביעי
** שייח' עדי - חלק חמישי

קטגוריה:ערכים שבהם תבנית בריטניקה אינה מתאימה
קטגוריה:יזידים
קטגוריה:סופיות
קטגוריה:אנשי דת
קטגוריה:בית אומיה
קטגוריה:ילידי 1073
קטגוריה:נפטרים ב-1162
רובין לי

**רובין לי** (באנגלית: **Robin Li**, בסינית מפושטת: 李彦宏, פין-יין: Lǐ Yànhón; נולד ב-17 בנובמבר 1968) הוא מיליארדר ויזם אינטרנט סיני אשר התפרסם בעיקר עקב הקמת מנוע החיפוש הסיני BaiDu.

לי למד ניהול מערכות מידע באוניברסיטת פקין (Peking University) ולמד לתואר שני באוניברסיטת באפלו (University at Buffalo). בשנת 2000 הו ייסד, יחד עם אֶריק שוּ (Eric Xu) את מנוע החיפוש Baidu. הוא מכהן כמנכ"ל החברה מאז 2004. החברה נרשמה ב-NASDAQ, באוגוסט 2005.

## קישורים חיצוניים

## הערות שוליים

קטגוריה:מייסדי חברות טכנולוגיה סינים
קטגוריה:אנשי עסקים סינים
קטגוריה:מיליארדרים סינים
קטגוריה:בוגרי אוניברסיטת באפלו
קטגוריה:בוגרי אוניברסיטת פקין
קטגוריה:סינים שנולדו ב-1968
מרבה בולוגור

**מרבה בולוגור** (בטורקית: **Merve Boluğur**; נולדה ב-16 בספטמבר 1987, באיסטנבול) היא שחקנית טורקייה. היא ידועה בעיקר בשל השתתפותה בסדרה "Acemi Cadı". ב-2013, החלה בולגור לגלם את דמותה של נורבאנו סולטאן בסדרה ההיסטורית "הסולטאן". שיחקה גם בסדרה "קוזיי גוניי" בתור זיינפ.

## פילמוגרפיה
* 2006: *Acemi Cadı*
* 2006: *Keloğlan Kara Prens'e Karşı*
* 2007: *Gomeda*
* 2007: *Aşk Yeniden*
* 2008: *Hoşçakal Güzin*
* 2009: *Kül ve Ateş*
* 2010: *Küçük Sırlar*
* 2011-2013: קוזיי גוניי
* 2013-2014: הסולטאן

## קישורים חיצוניים

קטגוריה:שחקניות קולנוע וטלוויזיה טורקיות
קטגוריה:טורקיות שנולדו ב-1987
אראס בולוט אינמלי

**אראס בולוט אינמלי** (בטורקית: **Aras Bulut İynemli**; נולד ב-25 באוגוסט 1990) הוא שחקן טורקי. ידוע בשל תפקידו בתור שחזאדה באיזיט בסדרה "הסולטאן" ובזכות תפקידו בתור יאמאץ' בסדרה "הבור".

## ביוגרפיה
אינמלי נולד באיסטנבול, טורקיה. יש לו אח גדול, השחקן אורקון אינמלי ואחות גדולה, מנחה הטלוויזיה והזמרת ישים אינמלי. דודו של אינמלי הוא השחקן ג'נגיז דאנר, בת דודתו היא השחקנית מיראי דאנר ואח של סבו (דוד רבא שלו) הוא השחקן והבמאי אילהאן דאנר. 

אחרי סיום לימודיו בתיכון, החל אראס ללמוד לתואר ראשון בהנדסת אווירונאוטיקה באוניברסיטה הטכנית של איסטנבול. 

## קריירה
בשנת 2017 התחיל לדגמן לחברה "Defacto". באותה שנה החל לככב בסדרת הטלוויזיה הטורקית "הבור" בתפקיד של יאמץ'.
שיחק בסרט ״נס בתא מספר 7״ כדמות הראשית.

## פילמוגרפיה

## קישורים חיצוניים

קטגוריה:קצרמר טלוויזיה

קטגוריה:שחקני קולנוע וטלוויזיה טורקים
קטגוריה:בוגרי האוניברסיטה הטכנית באיסטנבול
קטגוריה:טורקים שנולדו ב-1990
מארק ברשיאנו

**מארק ברשיאנו** (באנגלית: **Mark Bresciano**; נולד ב-11 בפברואר 1980 במלבורן שבאוסטרליה) הוא כדורגלן עבר אוסטרלי ששיחק בעמדת הקשר ההתקפי.

ברשיאנו ייצג את בנבחרת אוסטרליה בכל נבחרות הנוער, כולל גביע העולם בכדורגל עד גיל 20 בשנת 1999 ובנוסף באולימפיאדת סידני 2000. את הנבחרת הבוגרת של אוסטרליה ייצג במונדיאל 2006, 2010 ו-2014. מאז גיל 19 הוא שיחק כדורגל מקצועי באיטליה עם אמפולי, פארמה, פלרמו ולאציו לפני שעבר לשחק באיחוד האמירויות הערביות.

## קריירה
ברשיאנו החל לשחק כדורגל מקצועי בבולין ליונס מהליגה המחוזית של ויקטוריה בשנת 1995 בגיל 15, הוא לא הרבה לשחק ולרוב ישב בספסל. בשנת 1997, ברשיאנו חתם בקארלטון, אך נאלץ לחכות עד המחזור ה-17 כדי לערוך את הופעת הבכורה שלו. מאז הוא שיחק כל משחק עד לסיום העונה.

בשנת 1999, ברשיאנו יצא לשחק באירופה וחתם בקבוצה האיטלקית אמפולי שבעונה הקודמת ירדה לסרייה ב'. בשנתו השלישית של ברשיאנו במועדון, הוא כבש 10 שערים ועזר לקבוצתו לעלות לסרייה א'. בקיץ 2002, ברשיאנו הצטרף לפארמה תמורת סכום של 7 מיליון €. בזמנו, סכום שיא עבור שחקן אוסטרלי. בעונתו השנייה במועדון, בעונת 2003-04, הוא כבש שמונה שערים ב-33 הופעות, כמעט פי שניים ממה שהציב לעצמו בתחילת העונה ויותר מכל קשר אחר בסרייה א', בסוף עונה זו סיימה פארמה במקום החמישי. בעונת 2005-06, ברשיאנו שיחק ברוב המשחקים והיווה תפקיד משמעותי בקבוצה.

זמן קצר לאחר מונדיאל 2006, ברשיאנו הוחתם על ידי פלרמו ל-4 עונות והפך לשחקן הרכב ראשון בקבוצה. בתום הקריירה שלו בפאלרמו, מאזנו בקבוצה עמד על 12 שערים ב-107 הופעות. ב-3 ביולי 2010, פורסם שברשיאנו חתם בלאציו על חוזה לשנתיים. ב-27 באוקטובר 2010 הוא כבש את שערו הראשון במועדון בסיבוב השלישי במסגרת הגביע האיטלקי נגד פורטוגרוארו מהסרייה ב'.

ב-9 באוגוסט 2011, פורסם שברשיאנו חתם בא-נסר מליגת העל של איחוד האמירויות הערביות. לאחר עונה אחת במועדון, ב-6 באוגוסט 2012, חתם ברשיאנו באל-גארפה מליגת העל הקטרית על חוזה לשלוש שנים שם סיים את הקריירה שלו כשחקן פעיל.

## תארים
### בינלאומיים
;אוסטרליה
* אליפות אוקיאניה עד גיל 20 (1): 1998
* גביע אוקיאניה לאומות (1): 2004
* גביע אסיה בכדורגל (1): 2015

## קישורים חיצוניים

קטגוריה:כדורגלנים אוסטרלים
קטגוריה:קשרי כדורגל אוסטרלים
קטגוריה:מלבורן: כדורגלנים
קטגוריה:כדורגלני אמפולי
קטגוריה:כדורגלני פארמה
קטגוריה:כדורגלני פלרמו
קטגוריה:כדורגלני לאציו
קטגוריה:כדורגלני א-נסר (דובאי)
קטגוריה:כדורגלני אל-ע'ראפה
קטגוריה:כדורגלני נבחרת אוסטרליה
קטגוריה:כדורגלנים באולימפיאדת סידני (2000)
קטגוריה:כדורגלני גביע הקונפדרציות 2001
קטגוריה:כדורגלני מונדיאל 2006
קטגוריה:כדורגלני גביע אסיה 2007
קטגוריה:כדורגלני מונדיאל 2010
קטגוריה:כדורגלני מונדיאל 2014
קטגוריה:כדורגלני גביע אסיה 2015
קטגוריה:אוסטרלים ממוצא קרואטי
קטגוריה:אוסטרלים שנולדו ב-1980
התאחדות הכדורגל הצרפתית

**התאחדות הכדורגל הצרפתית** (בצרפתית: **Fédération française de football**; ידועה גם כ"**FFF**") היא הגוף הממונה על ענף הכדורגל בצרפת.

ההתאחדות נוסדה רשמית ב-1919, כשהחליפה את הגוף הקיים CFI (הוועדה האינטר-פדרלית הצרפתית). ההתאחדות היא מהגופים המקימים של התאחדות הכדורגל העולמית פיפ"א, וחברה בהתאחדות הכדורגל האירופית אופ"א מאז הקמתה.

ההתאחדות אחראית בין היתר למינוי מאמנה של נבחרת צרפת בכדורגל וכן על מינוי הנהלתן של כל הנבחרות הלאומיות של צרפת. כמו כן היא האחראית בעקיפין על שתי הליגות הבכירות בצרפת (ליגה 1 וליגה 2) ועל מפעל הגביע הצרפתי, והאחראית במישרין על ניהולן של כל הליגות החל מהליגה השלישית ומטה, כל ליגות הנשים, וליגות הכדורגל במחוזות צרפת מעבר לים.

## היסטוריה

ההתאחדות נוסדה רשמית ב-7 באפריל 1919, מאחר שעד אז היו קיימים בצרפת שני גופים שונים ששררו ביניהם חילוקי דעות רבים, שאף הובילו לשליחת שתי נבחרות צרפת (צרפת א' וצרפת ב') לאולימפיאדת לונדון (1908), כשרק אחת מהן מוכרת על ידי פיפ"א.

נשיאה הראשון של ההתאחדות היה ז'יל רימה, והוא כיהן בתפקיד במשך הזמן הארוך ביותר בתולדותיה, 23 שנה, עד 1942. לאחר מכן חזר לנהל את ההתאחדות מ-1944 ועד 1949. במקביל, שימש כנשיאה השלישי של פיפ"א, וגם בתפקיד זה כיהן במשך הזמן הארוך ביותר, מ-1921 ועד 1954. הוא היה דמות מוערכת מאוד בעולם הכדורגל, והיה מהיוזמים והתומכים ברעיון טורניר גביע העולם. הגביע שחולק עד מונדיאל 1970 נקרא על שמו, גביע ז'יל רימה.

המזכיר הראשון של ההתאחדות היה הנרי דלוניי אשר כיהן בתפקיד גם בגלגולו הקודם כ-CFI.

נשיא ההתאחדות המכהן הוא נואל לה גרה, מנהלה לשעבר של קבוצת גנגאן. הוא ניהל את הקבוצה משנת 1971 ועד 1992, וכן מ-2002 ועד תחילת כהונתו ב-2011. כמו כן, היה נשיא ליגת העל הצרפתית, ונחשב למי שהביא תנופה כלכלית לליגה, וסגן נשיא ההתאחדות מ-2005 ועד 2011. הוא נבחר לתפקיד לאחר שנשיאה הקודם של ההתאחדות, ז'אן פייר אסקלט, התפטר מתפקידו בעקבות כישלונה של הנבחרת להעפיל משלב הבתים במונדיאל 2010. ב-8 ביוני 2011 נבחר לה גרה לשמש בתפקיד הנשיא.

## מטרות ופעילות
התאחדות הכדורגל הצרפתית אחראית באופן עקיף לניהול שתי הליגות הבכירות במדינה, וניהול טורניר הגביע הצרפתי וגביע הליגה.

על שתי הליגות הבכירות ועל גביע הליגה אחראי גוף הניהול הנקרא "הליגה לכדורגל מקצועני" (LFP). גוף זה כפוף ישירות להתאחדות.
על הגביע הצרפתי אחראית הוועדה הפדרלית של הגביע הצרפתי, והיא כפופה ישירות למועצה הפדרלית של ההתאחדות.

בנוסף, אחראית ההתאחדות באופן ישיר לניהול הליגה השלישית ומטה, ליגות הנוער, מינוי מאמן הנבחרת הצרפתית ומינוי הנהלותיה של כל הנבחרות הלאומיות, וניהול ליגות הכדורגל של מחוזות צרפת מעבר לים - גוודלופ, ראוניון, גיאנה הצרפתית, מרטיניק, טהיטי, קלדוניה ומיוט.

ההתאחדות מגדירה את תפקידיה באופן הבא:

* לארגן, לפתח ולעקוב אחר לימוד ותרגול הכדורגל על כל צורותיו בצרפת ובמחוזות צרפת מעבר לים.
* ליצור ולתחזק את הקשר בין חבריה, המועדונים הרשומים בה והליגות האזוריות, ובין הליגה לכדורגל מקצועני.
* להגן על האינטרסים החומריים והמורליים של הכדורגל הצרפתי.
* לשמור על הקשרים הראויים עם פיפ"א והתאחדויות הכדורגל הכפופות לה, וכן עם ארגוני הספורט שבהן וממשלותיהן.

## קישורים חיצוניים

* 

* האתר הרשמי של ההתאחדות (צרפתית)
* צרפת באתר פיפ"א
* צרפת באתר אופ"א
* 

## הערות שוליים

קטגוריה:צרפת: כדורגל
צרפת
סוחוי Su-24

ממוזער|280px|סוחוי Su-24
**סוחוי Su-24** (ברוסית: Су-24, קוד דיווח נאט"ו: פנסר, באנגלית: "Fencer") הוא מטוס תקיפה על-קולי לכל מזג אוויר, שפותח בברית המועצות על ידי משרד המהנדסים סוחוי. למטוס כנף בעלת משיכה משתנה, והיה לראשון המטוסים הסובייטיים הכולל מערכות ניווט ותקיפה דיגיטליות.

## היסטוריה
לאחר פיתוחו של הסוחוי-7 בשנת 1961 דרש חיל האוויר הסובייטי פיתוחו של מטוס שיהיה מסוגל לפעול בכל מזג אוויר, תוך תקיפת יעדים מדויקת. בדיקות ראשוניות הראו כי מבנה הסוחוי-7 אינו גדול דיו כדי להכיל את כל האוויוניקה הנדרשת לעמוד במטלה, ובשל כך החלו בתכנון מחודש של מערכת האוויוניקה. במשך הזמן הוסיף הצבא הסובייטי דרישות נוספות: המראה ונחיתה קצרים ויכולת טיסה במהירות על-קולית בגבהים נמוכים.

הדגם הראשון הוטס לראשונה ב-2 ביולי 1967, בידי ולדימיר איליושין. המטוס נכנס לשירות באופן רשמי ב-4 בפברואר 1975.

ב-23 בספטמבר 2014 יירט מערך ההגנה האווירית של ישראל מטוס סוחוי Su-24 של חיל האוויר הסורי שחדר לשטח ישראל באזור רמת הגולן, באמצעות טיל MIM-104 פטריוט. הייתה זו הפלת מטוס אויב הראשונה בעולם באמצעות טיל פטריוט.

ב-24 בנובמבר 2015 הפיל חיל האוויר הטורקי מטוס סוחוי Su-24 רוסי שחדר לשטח טורקיה. אחד הטייסים שהפליט נהרג מאש המורדים, וגופתו נשבתה. הטייס השני חולץ בפעולת קומנדו רוסית וסורית.

ב-24 ביולי 2018 חדר מטוס סוחוי Su-24 של חיל האוויר הסורי למרחב האווירי של ישראל באזור רמת הגולן והופל על ידי זוג טילי MIM-104 פטריוט ששיגר צה"ל. המטוס נפל בשטח סורי באזור הדרומי של הגבול ברמת הגולן.

ב-2 במרץ 2026, במהלך מבצע שאגת הארי, חדרו שני מטוסי סוחוי Su-24 של חיל האוויר האיראני למרחב האווירי של קטר והופלו על ידי חיל האוויר הקטרי.

## שיפורים
במשך השנים עברו מטוסים רבים שיפורים שונים: הותקנה מערכת הניווט "GLONASS" (המקבילה הרוסית ל-GPS), ומערכת תצוגה עילית בתא הטייס, וכמו כן המטוס הותאם לשיגור טילי וימפל R-73.

## מפעילים
### מפעילים נוכחיים
*  רוסיה
*  איראן
*  אוקראינה
* 
* 
* 
*  עיראק

### מפעילים בעבר
* 
* 
*  לוב
* 
*  אוזבקיסטן
* 

## ראו גם
* סוחוי Su-34
* F-111
* טורנדו

## קישורים חיצוניים

* Su-24 באתר חברת סוחוי
* 

## הערות שוליים

Su-24
קטגוריה:מטוסי קרב סילוניים
קטגוריה:מטוסי קרב מתוצרת ברית המועצות
קטגוריה:מטוסים בעלי כנף בעלת גאומטריה משתנה
אברהם אבא גרוסברד

הרב **אברהם אבא גרוסברד** (ה'תרנ"ג, 1895 – כ"ו באב ה'תש"ו, 23 באוגוסט 1946), היה המשגיח הראשון של ישיבת פוניבז' בארץ ישראל.

## קורות חייו
נולד בשנת ה'תרנ"ג (כנראה) לאביו רבי יהודה ליב (רב בגברא וטבריג שבליטא) שהיה חתנו של רבי אברהם אבא (אבלי) קרניץ מחבר הספר אהבת איתן, ועל שמו נקרא.

בתחילה למד אצל דודו אחי אמו רבי בן ציון זאב קרניץ, לאחר מכן עבר ללמוד בישיבת סלבודקה ונהיה תלמידו של רבי ירוחם ליבוביץ. כשעבר רבו לכהן בישיבת ראדין עבר גם הוא איתו, שם למד אצל רבו המובהק, רבי ישראל מאיר הכהן מראדין (בעל ה"חפץ חיים"). על פי עצת רבו רבי ירוחם ליבוביץ עבר ללמוד בקלם, שם סיגל לעצמו את הדרך המוסרית הקלמאית, המאופיינת בהקפדה על שמירת הסדרים וניצול הזמן. אחר כך למד בישיבת מיר ופולטבה.

בין השנים ה'תרפ"ה–ה'תרצ"ז כיהן כמנהלה הרוחני וכר"מ של ישיבת פוניבז' בליטא, במקביל לתפקידו כראש הישיבה לצעירים "בית רובינשטיין" בפוניבז'. בין השנים ה'תרצ"א–ה'תרצ"ה, עמד גם בראשות ישיבת ריגה, בריגה שבלטביה, שהייתה בנשיאותו של רב העיר הרב מנחם מנדל זק.

בתחילת קיץ ה'תרצ"ט עלה לישראל על מנת לשמש כמנהל הרוחני של ישיבת לומז'ה בפתח תקווה. בחורף ה'תש"ד נקרא על ידי הרב מפוניבז' לייסד את ישיבת פוניבז', והיה למנהלה הרוחני הראשון וממעצבי דמותה בייחוד בהנחלת הדרך המוסרית.

במעברו מישיבת לומז'ה לישיבת פוניבז', הצטרפו אליו שישה תלמידים, שהיוו את הבסיס הראשוני לפתיחתה של ישיבת פוניבז', וכן הרב שמואל רוזובסקי שנתמנה לכהן בראשות ישיבת פוניבז'.

למרות תקופת כהונתו הקצרה בישיבת פוניבז', (כשנתיים וחצי בלבד, מחורף ה'תש"ד ועד לפטירתו בשלהי קיץ ה'תש"ו) חותמו נותר טבוע בישיבה בהעמדת מתכונת צורת הישיבה ומתן אופי 'קלמאי' לזמני התפילות וצורתם ולזמני הסדרים, כפי הנהוג בישיבות ליטא לפני המלחמה, באופן קבוע שאינו משתנה בכל ימות השנה.

את שיחותיו היה נושא בקביעות שלש פעמים בשבוע, בליל שבת, במוצאי שבת ופעם נוספת באמצע השבוע.

במלחמת העולם השנייה איבד את אשתו וארבעת ילדיו שנותרו באירופה, למרות ששלח עבורם אשרות כניסה לארץ ישראל, הם נעצרו במעבר הגבול ונספו בשואה.

לאחר שנודע לו גורל בני משפחתו הידרדר מצב בריאותו ובשבת, כ"ז במנחם אב ה'תש"ו נפטר ונקבר בחלקת הנביאים בהר הזיתים שבירושלים. הרב כהנמן ספד לו בעת שעבר מסע ההלוויה ליד ישיבת חברון.
עם פטירתו מילא את מקומו אחיינו הרב נחום אבא גרוסברד בן אחיו הגדול הרב אהרון זאב גרוסברד.

שיחותיו נדפסו על ידי הרב שמשון הררי בספר **מבית אבא**, בשני חלקים.

הרחוב בבני ברק בו שוכנת ישיבת פוניבז', קרוי על שמו. אחיינו היה הרב שרגא גרוסברד, מנכ"ל החינוך העצמאי.

## מתלמידיו
;בישיבת פוניבז' בליטא
* הרב יצחק אייזיק אוזבנד
* הרב אברהם כהנמן
;בישיבת ריגה בלטביה
* אחיינו הרב נחום אבא גרוסברד
;בישיבת לומז'ה
* הרב שמואל רוזובסקי
* הרב צבי מרקוביץ
* אחיינו הרב צבי שרגא גרוסברד
* הרב משה שמואל שפירא
* הרב זלמן רוטברג
* הרב בן ציון במברגר
;בישיבת פוניבז' בבני ברק
* הרב חיים פרידלנדר
* הרב יעקב אדלשטיין
* הרב גרשון אדלשטיין
* הרב יצחק דז'ימיטרובסקי
* הרב שמשון הררי

## לקריאה נוספת
* 
*  קורות חייו בתמצית, בתוך מכתב ברכה להוצאת הספר

## הערות שוליים

קטגוריה:משגיחי ישיבת פוניבז'
קטגוריה:אנשי העלייה החמישית
קטגוריה:יהודים הקבורים בהר הזיתים: חלקת הנביאים
קטגוריה:ארץ-ישראלים שנולדו ב-1895
קטגוריה:ארץ-ישראלים שנפטרו ב-1946
מחוזות ג'ורג'יה

במדינת ג'ורג'יה שבארצות הברית ישנם 159 מחוזות.

הגדול שבמחוזות ג'ורג'יה הוא מחוז וייר (2,339 קמ"ר), הקטן שבהם הוא מחוז קלארק (313 קמ"ר), והמאוכלס שבהם הוא מחוז פולטון (כ-977,773 תושבים נכון לשנת 2010). עיר הבירה, אטלנטה, נמצאת במחוז פולטון.

## רשימת המחוזות
ממוזער|420px|שמאל|מפת מחוזות ג'ורג'יה
ממוזער|420px|שמאל|מפת צפיפות אוכלוסין של ג'ורג'יה עם חלוקה למחוזות. מעודכן על סמך נתוני מפקד האוכלוסין של 2010

## קישורים חיצוניים
 

קטגוריה:ג'ורג'יה: גאוגרפיה
ג'ורג'יה
ניר בן דוד

**ניר בן דוד** (נולד ב-17 בספטמבר 1973) הוא קצין צה"ל במילואים בדרגת תת-אלוף. שימש קצין אג"ם של הגיס המטכ"לי, מפקד חטיבה 188 ומפקד חטיבת מרכבות הפלדה.

## ביוגרפיה
בן דוד עשה את שירותו הצבאי בחיל השריון. שירת בגדוד 195 של חטיבה 500, שימש מפקד פלוגה בבית הספר לשריון, שימש סגן מפקד גדוד 532 וקצין אג"ם של חטיבה 188.

לאחר שהועלה לדרגת סגן-אלוף מונה לראש ענף חיל שריון במרכז לאימונים באש במל"י, ב-2007 מונה למפקד גדוד 74 בחטיבה 188. הוא פיקד על הגדוד במהלך מבצע חורף חם ב-2008 ובמבצע עופרת יצוקה ב-2009, במהלך כהונתו זכה הגדוד בפרס הרמטכ"ל לפעילות מבצעית. ב-2009 מונה לקצין אג"ם של עוצבת געש.

לאחר שהועלה לדרגת אלוף-משנה שירת כמפקד חטיבת מרכבות הפלדה. לאחר מכן שימש כסגן מפקד אוגדה משוריינת במילואים, עוצבת נתיב האש, שהפכה בהמשך לאוגדת הבשן. ב-6 באוגוסט 2015 מונה למפקד חטיבה 188, ושירת בתפקיד עד 23 ביולי 2017.

לאחר מכן היה בשנת לימודים במכללה לביטחון לאומי בקנדה. תפקידו האחרון היה ראש מטה בית הספר לפו"ש (פיקוד ושליטה) ומטה מבצעי, זאת במקביל לתפקיד קצין אג"ם של הגיס המטכ"לי (גיס 446). השתחרר משירות הקבע ב-2019.

## לקריאה נוספת
* אלישיב שמשי, "**ארדוף אויביי ואשיגם**", הוצאת מודן והוצאת משרד הביטחון, 2019

## קישורים חיצוניים

* שחר הלווינג, משפחת בן-דוד, אתר זרוע היבשה
* מיכל קליין, הקצין שבטנק ינצח, כתבה בבמחנה מובאת באתר יד לשריון
* 

## הערות שוליים

קטגוריה:מפקדי חטיבת מרכבות הפלדה
קטגוריה:מפקדי גדודים בחטיבה 188
קטגוריה:מפקדי חטיבה 188
קטגוריה:ישראלים שנולדו ב-1973
טאץ' ווד

**טאץ' ווד** הוא שמם של הצגת יחיד וסרט מאת שמוליק קלדרון.

ההצגה, שבוימה בידי רותי דייכס, עלתה לראשונה ב-27 בדצמבר 1994 בצוותא תל אביב והציגה 1400 פעמים בפני למעלה מ-250,000 צופים (נכון ל-2014) בישראל ובארצות הברית.

הסרט משנת 2006, המבוסס על הצגת היחיד, הוא בבימויו ובהפקתו של קלדרון. הסרט השתתף בתחרות הדרמות ע"ש ענת פרחי בפסטיבל הקולנוע ירושלים בשנת 2006. הוא נעשה בתמיכת קרן מקור לסרטי קולנוע וטלוויזיה.

## עלילה
הסרט וההצגה מסופרים כמונולוג מפיו של קלדרון, על חודש בחייו על רקע מלחמת יום הכיפורים והשפעות המלחמה עליו. הוא נפתח בהיותו שחקן צעיר בתיאטרון חיפה, כששיחק בהצגה בשם "טיפולים אחרונים", פרי עטו של א.ב. יהושע וגילם את דמותו של חייל בשם יונתן.

משנפתחה המלחמה הוא נשלח לחזית בסיני ושירת כתצפיתן. הוא מספר על חיילים שהכיר, חוויותיו מהקרבות ואירוע טראומטי שחווה במלחמה, שגרם לו לחרדת מוות והותיר אותו הלום קרב עד היום. קלדרון הכיר במלחמה חייל בשם יונתן, הם התיידדו ושהו אחד עשר ימים ביחד. בשלב מסוים אחד משניהם היה צריך לעבור לצד השני של התעלה להמשך הלחימה. קלדרון שב הביתה, יונתן עבר לצד השני, נפצע קשה מפגיעת טנק מצרי והתעוור.

כעבור עשרים שנה שהם לא נפגשו, קלדרון ביקר את יונתן בביתו.

## קישורים חיצוניים
*טאץ' ווד", באתר הבמה
*טאץ' ווד" בתיאטרון Street Repertory Theater ה-13, New York Theatre Guide.com, 20 באפריל 2005

## הערות שוליים

קטגוריה:סרטי 2006
קטגוריה:סרטי מלחמה ישראליים
קטגוריה:מחזות ישראליים
קטגוריה:מחזות בעברית
קטגוריה:מחזות משנות ה-1990
קטגוריה:סרטי מלחמת יום הכיפורים
קטגוריה:סרטים ישראליים משנת 2006
בית הקברות ההודי בתלפיות

**בית הקברות הצבאי ההודי בשכונת תלפיות** הוא בית קברות צבאי בריטי הנמצא בצומת הרחובות קורא הדורות וקלוזנר בשכונת תלפיות בירושלים. במקום קבורים 79 חיילים הודים.

ב־1918 הפקיע הצבא הבריטי הפקיע את הקרקע מידי בנק אפ"ק וקבר 290 שבויי מלחמה עות'מאניים שמתו בשבי הבריטי בקבר אחים. זמן קצר לאחר מכן החליטו הבריטים להשתמש במקום לקבורת חיילים לא-נוצרים שלחמו בשורותיהם, שלא נקברו בבית הקברות הצבאי הבריטי בירושלים. בבית הקברות נקברו 31 מוסלמים ו-47 סיקים, הינדים ובני גורקה, שלהם הוקדשו הכיתובים שעל האנדרטה (חייל נוסף שנקבר במקום לא זוהה).

בית הקברות מורכב מחלקת דשא גדולה, ובמרכזה אנדרטת אבן המציינת באנגלית כי המקום משמש כבית קברות בריטי, וכוללת גם פסוק מהקוראן הכתוב בערבית וכן משפט בסנסקריט. המקום מוקף בגדר סורגים גבוהה.

בתחילת תקופת המנדט בא ועד השכונה בדין ודברים עם הבריטים בדבר שימוש הקרקע, שהיה שייך בפועל לשכונת תלפיות. בסופו של דבר הוסכם על הצדדים כי בית הקברות יישאר בייעודו זה, בתנאי שכל הכיתובים בו יופיעו גם בעברית. על הצד האחורי של אחת המצבות נכתב בעברית: "מגרש בית קברות זה הוא מתנה חינם מתושבי תלפיות".

## לקריאה נוספת
* מירון בנבנישתי, **עיר מנוחות - בתי העלמין של ירושלים**, כתר, 1990, עמ' 44

## קישורים חיצוניים

* בית הקברות ההודי בירושלים, באתר ועדת חבר העמים לקברי מלחמה
* בית הקברות ההודי בתלפיות, באתר "אהבת ירושלים"

## הערות שוליים

קטגוריה:ישראל: אנדרטאות למלחמת העולם הראשונה
הודי בתלפיות
הודי בתלפיות
הודי בתלפיות
קטגוריה:תלפיות
קטגוריה:הודו במלחמת העולם הראשונה
קטגוריה:אנדרטאות ועדת חבר העמים לקברי מלחמה